Žaloba podaná 5. decembra 2017 – St. Andrews Links/EUIPO (ST ANDREWS)
(vec T-791/17)
Jazyk konania: angličtina
Účastníci konania
Žalobkyňa: St. Andrews Links Ltd (St. Andrews, Spojené kráľovstvo) (v zastúpení: B. Hattier, lawyer)
Žalovaný: Úrad Európskej únie pre duševné vlastníctvo (EUIPO)
Údaje týkajúce sa konania pred EUIPO
Dotknutá sporná ochranná známka: slovná ochranná známka Európskej únie „ST ANDREWS“ – prihláška č. 11 176 773.
Napadnuté rozhodnutie: rozhodnutie štvrtého odvolacieho senátu EUIPO z 2. októbra 2017 vo veci R 93/2017-4.
Návrhy
Žalobkyňa navrhuje, aby Všeobecný súd:
vyhlásil žalobu za prípustnú,
zrušil napadnuté rozhodnutie v rozsahu, v akom sa ním zamietlo odvolanie s ohľadom na tieto služby zaradené do triedy 41: „Organizovanie a usporiadanie zábavných konferencií, kongresov, podujatí, súťaží a seminárov; Výchovnozábavné klubové služby; Poskytovanie webových stránok s informáciami o konferenciách, kongresoch, podujatiach, súťažiach a seminároch; Plánovanie a organizovanie večierkov; Organizovanie kultúrnych podujatí a výstav na kultúrne alebo vzdelávacie účely; On-line vydávanie kníh a elektronických kníh a žurnálov; Odborné poradenské a inštruktážne služby (vzdelávanie alebo výcvik)“,
povolil zápis prihlášky ochrannej známky Európskej únie č. 11 176 773 s ohľadom na uvedené služby,
uložil ÚHVT povinnosť nahradiť trovy konania, ktoré žalobkyňa vynaložila v rámci tohto konania.
Uvádzaný žalobný dôvod
Odvolací senát sa dopustil nesprávneho posúdenia rozlišovacej spôsobilosti prihlášky ochrannej známky Európskej únie č. 11 176 773 s ohľadom na niektoré služby zaradené do triedy 41.
____________